CAMARA DE

COMPTOS

DE NAVARRA

NAFARROAKO

KONTUEN

GANBERA

Los Arcosko Udala, 2014

2016ko martxoa

Aurkibidea

ORRIALDEA

[I. Sarrera 3](#_Toc447187399)

[II. Helburua 5](#_Toc447187400)

[III. Norainokoa 6](#_Toc447187401)

[IV. Udalaren kontu orokorrari buruzko iritzia. 7](#_Toc447187402)

[IV.1. 2014ko kontu orokorrari buruzko finantza-iritzia 8](#_Toc447187403)

[IV.2. Legezkotasunaren betetzeari buruzko iritzia 9](#_Toc447187404)

[IV.3. Udalaren 2014ko abenduaren 31ko egoera ekonomiko-finantzarioa 9](#_Toc447187405)

[IV.4. Aurrekontu-egonkortasuneko eta finantza-iraunkortasunaren helburuak betetzea. 12](#_Toc447187406)

[V. Udalaren 2014ko kontu orokorraren laburpena 13](#_Toc447187407)

[V.1. Aurrekontu-betetzearen egoera-orria 13](#_Toc447187408)

[V.2. 2014ko aurrekontu-emaitza 14](#_Toc447187409)

[V.3. Diruzaintza-gerakinaren egoera-orria 2014ko abenduaren 31n 14](#_Toc447187410)

[V.4. Egoera-balantzea 2014ko abenduaren 31n 15](#_Toc447187411)

[V.5. Galeren eta irabazien kontu bateratua 2014an 16](#_Toc447187412)

[VI. Iruzkinak, ondorioak eta gomendioak 17](#_Toc447187413)

[VI.1. Alderdi orokorrak 17](#_Toc447187414)

[VI.2 Udaleko langile-gastuak 17](#_Toc447187415)

[VI.3 Gastuak ondasun arruntetan eta zerbitzuetan 19](#_Toc447187416)

[VI.4 Transferentzia arruntengatiko gastuak 21](#_Toc447187417)

[VI.5. Inbertsioak 21](#_Toc447187418)

[VI.6. Aurrekontuko diru-sarrerak 23](#_Toc447187419)

[VI.7. Aurrekontuz kanpoko eragiketak 27](#_Toc447187420)

[VI.8 Diruzaintza 29](#_Toc447187421)

[VI.9 Itxitako aurrekontuak 29](#_Toc447187422)

[VI.10 Udalaren egoeraren balantzea eta emaitzen kontua 32](#_Toc447187423)

[VI.11. Gorabeherak 33](#_Toc447187424)

[VI.12 Hirigintza 33](#_Toc447187425)

[Behin-behineko txostenari aurkeztutako alegazioak 35](#_Toc447187426)

[Behin-behineko txostenari aurkeztutako alegazioei Kontuen Ganberak emandako erantzuna 35](#_Toc447187427)

I. Sarrera

Nafarroako Parlamentuko Eledunen Batzarrak erabaki zuen, 2015eko urriaren 13an egindako bilkuran eta Geroa Bai parlamentu-taldeak hala eskatuta, Nafarroako Kontuen Ganberari eskatzea fiskalizazio txosten bat egin zezan Los Arcosko Udalari buruz.

Kontuen Ganberak bere jarduketa programan sartu zuen fiskalizazio hori.

Azterketa-lana 2015eko azaroan eta abenduan egin da.

Los Arcos erdialdeko udalerri bat da, Lizarrako Merindadean dagoena eta inguruko 12 udalerriren eskualdeko buru dena. 54 km2-ko azalera du eta 1.168 biztanle zeuzkan 2014ko urtarrilaren 1ean.

Donejakue Bidearekin lotutako ondare historiko garrantzitsua dauka.

Honako hauek dira 2014ko abenduaren 31ko zenbateko ekonomiko aipagarrienak:

|  |  |  |  |
| --- | --- | --- | --- |
|  | Kopurua | | Langileak, |
| Entitatea | Gastuak | Diru-sarrerak | 2014-12-31 |
| Los Arcosko Udala | 1.965.578 | 2.155.721 | 9 |

Udalak ez du inongo erakunde autonomorik, eta ez du parte hartzen inongo merkataritza-sozietatetan. Bere jarduera garatzeko eta bere zerbitzuak emateko, honako entitate hauetako kidea da:

* Jurramendiko Mankomunitatea: uraren ziklo integralarekin eta hiri hondakinekin lotutako zerbitzuak; etxebizitzak zaharberritzeko bulegoa eta hirigintza zerbitzua.
* Lizarrako eskualdearen garapenerako TEDER elkartea.
* Los Arcosko eskualdeko oinarrizko gizarte zerbitzuen mankomunitatea.
* Nafarroako Antzokien Sarea.

Laburpen-taula honetan bai Udalak ematen dituen zerbitzuak, bai haiek emateko modua agertzen dira.

|  |  |  |  |
| --- | --- | --- | --- |
| Zerbitzua | Udala | Mankomunitatea | Zerbitzu kontratuak |
| Zerbitzu administratibo orokorrak | X |  |  |
| Udal albienteak | X |  |  |
| Hilerria | X |  |  |
| Oinarrizko gizarte-zerbitzua | X |  |  |
| Haur Eskolak 0-3 urte bitartean |  |  | X |
| Hirigintza |  | X |  |
| Lorategiak |  |  | X |
| Hiri hondakinak |  | X |  |
| Ur-hornidura |  | X |  |
| Liburutegia | X |  |  |
| Ludoteka | X |  |  |
| Kaleen eta bideen mantentze-lanak | X |  |  |
| Argiteria publikoaren mantentzea | X |  |  |
| Kale garbiketa | X |  |  |
| Udal eraikinen garbiketa | X |  |  |
| Ikastetxearen garbiketa |  |  | X |
| Kirolak | X |  |  |
| Kirol instalazioak | X |  |  |
| Kultura | X |  |  |
| Gazteria | X |  |  |
| Ingurumena | X |  |  |
| Babestutako enplegu soziala | X |  |  |
| Enpleguaren sustapena | X |  |  |
| Diru-bilketa exekutiboa |  |  | X |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

2014ko urtarrilaren 9an, hasierako onespena eman zitzaion 2014rako aurrekontuari, legezko izapideak bete ondoren. Aurrekontuaren behin betiko onespena 2014ko abuztuaren 7ko Nafarroako Aldizkari Ofizialean argitaratu zen. Kontu orokorra 2015eko maiatzaren 5eko Osoko Bilkuran onetsi zen.

Txostenak sei atal ditu, sarrera hau barne. Bigarren eta hirugarren atalean ageri dira txostenaren helburuak eta egindako lanaren norainokoa. Laugarrenean, Udalaren Kontu Orokorrari buruz dugun iritzia agertzen dugu; bosgarrenean, berriz, kontu horien laburpen bat jaso dugu. Seigarrenean, Udalaren antolaketa eta barne-kontrola hobetzeko egokitzat jotzen ditugun iruzkin, ondorio eta aholkuak biltzen dira.

Udaleko langileei eskerrak ematen dizkiegu lan hau egiteko eman diguten laguntzarengatik.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, eta Parlamentuaren eskaria kontuan hartuta, Los Arcosko Udalaren 2014ko ekitaldiko kontu orokorraren erregulartasun-fiskalizazioa egin dugu.

Txostenaren helburua da honako hauei buruzko gure iritzia adieraztea:

a) Los Arcosko Udalaren 2014ko kontu orokorrak fidelki islatzen ote duen, alderdirik behinenetan, entitatearen ekonomia- eta finantza-egoera, aurrekontuaren likidazioa eta lortutako emaitzak, eta orokorki onartuak diren kontabilitate-printzipio eta -arauei jarraituz prestatu ote den eta horiek uniformetasunez aplikatu diren.

b) Zenbateraino bete duen Los Arcosko Udalak izandako jarduerari aplikatzekoa zaion legedia.

c) Los Arcosko Udalaren egoera finantzarioa 2014ko abenduaren 31n.

d) 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.

Txostenarekin batera, beharrezkoak diren gomendioak eman ditugu, entitatearen kudeaketa ekonomiko-finantzarioa hobetze aldera.

III. Norainokoa

Kontuen Ganberak Los Arcosko Udaleko kontu orokorren fiskalizazioa egin du, puntu hauek kontuan hartuz, besteak beste:

* Entitatearen kontu orokorra.
* Kontu orokorraren eranskinak: oroitidazkia, zorraren egoera eta kontu-hartzailetzaren txostena.

Hona hemen Udalaren kontu orokorrean ageri diren finantzen egoera-orri nagusiak:

* Aurrekontuaren betetze-mailari buruzko egoera-orria, ekitaldiko aurrekontu-emaitza eta entitatearen diruzaintza-gerakina.
* Egoera-balantzea eta Galeren eta Irabazien Kontua.

Udalak aplikatutako kontabilitate-araubidea irailaren 21eko 273/1998 Foru Dekretuaren bidez onetsitako kontabilitate-instrukzio orokorrean ezarrita dago.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazio- edo auditoria-printzipio nagusiak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu ditugu; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, Udalari dagokionez, aurrekontuen eta finantzen egoera-orrien edukia eta koherentzia eta aplikatutako oinarrizko prozedura administratiboak aztertu dira; halaber, antolaketa, kontabilitate eta barne-kontroleko alderdi nagusiak ere ebaluatu dira.

IV. Udalaren kontu orokorrari buruzko iritzia.

Los Arcosko Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako iritzia eratortzen da.

IV.1. 2014ko kontu orokorrari buruzko finantza-iritzia

Iritziaren oinarria

* 2014an, 21.143 euro gastutzat aitortu ziren –aurreko ekitaldietan egindako bi obrari dagozkie– eta obra bat partzialki egin zen –21.048 euroko zenbatekoa–, baina 2015ean aitortu zen gastu gisa.
* Diruzaintzaren egoera-orrian 2014ko abenduaren 31ko kontabilitate-izakin gisa aurkezten da 92.715 euroko saldo bat, zeina ez baitagokie diruzaintzako funts likidoei, baizik eta eskudiruaren mugimendurik ez dakarten eragiketei; esate baterako, jasotako abalak, aurrekontuz kanpoko zor gisa aitortuak. Halaber, 2014ko abenduaren 31ko diruzaintza-gerakinaren egoera-orriko aurrekontuz kanpoko gastuengatik ordaintzeko dauden funts likidoen eta betebeharren atalek diru gehiago agertzen dute zenbateko horretan.
* 2014ko abenduaren 31ko zorraren egoera-orriak ez du hartzen 2013an itundutako banku-mailegu bat, zeinaren saldoa 40.522 eurokoa baitzen aipatutako egunean. 2014ko diruzaintza-gerakinaren egoera-orriko aurrekontuz kanpoko gastuengatik ordaintzeko zeuden betebeharren gisara jasota zegoen; horrenbestez, saldo hori behar baino handiagoa da kopuru horren zenbatekoan. 2014ko abenduaren 31ko balantzean ez da finantza-zorra (zor bizia) jaso.
* Ondasunen inbentarioa 1988koa da, eta urteko aurrekontu-betetzeko mugimenduekin gaurkotzen da, aldez aurretik eskualdatze automatiko horien analisirik eta arazketarik egin gabe. Hortaz, ezinezkoa izan da Udalaren ibilgetuaren kontabilitate saldoa –8.047.843 eurokoa, 2014ko abenduaren 31n– zentzuzkoa dela egiaztatzea.
* Ondarearen eta erreserben kontuak urteko aurrekontu-betetzearen mugimenduekin gaurkotzen dira, banku-zorrekin lotutako eragiketak eta kapital-transferentziak sartuta, intsuldaketa automatiko horiek aldez aurretik aztertu eta garbitu gabe. Hortaz, ezinezkoa izan da Udalaren kontu horien kontabilitate-saldoaren ebidentziarik lortu. 2014ko abenduaren 31n saldo hori 8.115.331 eurokoa da guztira.

Finantzei buruzko iritzia

“Iritziaren oinarria” lerrokadan azaldutako salbuespenen eraginak alde batera utzita, Udalaren 2014ko ekitaldiko kontu orokorrak irudi zehatza erakusten du, alderdi aipagarri guztietan, entitatearen 2014ko abenduaren 31ko ondareari eta finantza-egoerari buruz, bai eta data horretan amaitutako urteko ekitaldiko emaitza ekonomikoei eta aurrekontukoei buruz ere, finantza-informazioa dela eta aplikatzekoa den arau-esparruari jarraituz eta, batez ere, hartan jasotako kontabilitate- eta aurrekontu-printzipio eta irizpideei jarraituz.

Azpimarra-lerrokada

"Kale Nagusia zolatzea" obra, Udaletik jakinarazi digutenez, gastuen eta diru-sarreren aurreikuspenaren arabera kontabilizatu da, Toki Administrazioko Departamentuak emandako diru-laguntzaren ebazpenetik, obra esleitzeko kontratutik eta maileguaren ituntzetik abiatuta. Kontabilizatzeko modu horrek berarekin ekarri du 2014an kontratuaren zenbatekoa erregistratzea (582.106 euro), nahiz eta urte horretan egindako obra 151.337 eurokoa izan. Aldi berean, 2014an, 2015ean kobratu diren honako hauek kontabilizatu dira: Nafarroako Gobernuaren aurreikusitako diru-laguntza (443.822 euro), kontribuzio berezi bat (31.702 euro) eta obra finantzatzeko itundutako mailegua (212.049 euro). Aurrekoaren ondorioz, 2014an behar baino 430.769 euro gehiago kontabilizatu dira gastu gisa, eta behar baino 687.573 euro gehiago diru-sarrera gisa.

Azken batean, 2014. urtera aurreratu da 2015eko gastuen eta diru-sarreren kontabilizatzea. Kontabilizatzeko modu horrek kontabilitateko egoera-orri guztietan du eragina.

IV.2. Legezkotasunaren betetzeari buruzko iritzia

Eginiko lanaren norainokoari erreparatuta, Udalaren jarduera ekonomiko-finantzarioa, oro har, legezkotasun-printzipioari jarraituz egiten da, salbu eta aurrekontuei buruzko kontabilitate-arauen betetzeari dagokionean.

IV.3. Udalaren 2014ko abenduaren 31ko egoera ekonomiko-finantzarioa

a)Udalak onetsitako aurrekontu-likidazioen arabera.

Ondoren, Udalaren 2014ko ekitaldiari buruzko datu ekonomiko batzuk aipatzen ditugu, bai eta haien eta 2013ko ekitaldikoen arteko alderaketa ere. Datu horiek Osoko Bilkurak ekitaldi bakoitzerako onetsitakoetatik atera dira.

* Hona hemen hasierako eta behin betiko aurrekontua:

|  |  |  |  |
| --- | --- | --- | --- |
| Diru-sarrerak | 2014 | 2013 | 2014/2013 aldea (%) |
| Hasierako aurreikuspenak | 2.199.311 | 1.280.459 | 71,7 |
| Behin betiko aurreikuspenak | 2.247.736 | 1.413.258 | 59,0 |
| Gastuak | 2014 | 2013 | 2014/2013 aldea (%) |
| Hasierako aurreikuspenak | 2.155.087 | 1.278.406 | 68,6 |
| Behin betiko aurreikuspenak | 2.226.313 | 1.408.415 | 58,1 |

2013ko ekitaldiari dagokionez, Udalaren gastuen behin betiko aurrekontuak ehuneko 58,1 egin du gora eta diru-sarrerena, berriz, ehuneko 59, funtsean diru-sarrerengatik.

* Honakoak izan dira 2014ko ekitaldian aitortutako betebehar eta eskubideak, bai eta haien exekuzio- eta betetze-mailak ere:

|  |  |  |  |
| --- | --- | --- | --- |
|  | 2014 | 2013 | 2014/2013 aldea (%) |
| Aitortutako betebeharrak | 1.965.578 | 1.366.709 | 43,8 |
| Betetakoa (%) | % 88,3 | % 97,0 |  |
| Aitortutako eskubideak | 2.155.721 | 1.389.299 | 55,2 |
| Gauzatzearen ehunekoa | % 95,9 | % 98,3 |  |

2014ko gastuek 1.965.578 euro egin zuten, eta behin betiko kredituen % 88 izan ziren.

b) Kontuen Ganberak egindako doikuntzen arabera.

Iritziari buruzko lerrokadan iruzkindu dugunaren eraginak direla eta, eta 2013ko ekitaldia fiskalizatu ez denez, jotzen dugu ez dela 2014ko ekitaldiko aurrekontuetako diru-sarrerak eta gastuak 2013ko ekitaldikoekin alderatzea, ez eta bi ekitaldietako finantza-egoeraren adierazleak alderatzea ere.

Udalaren 2014ko finantza-egoeraren adierazleei dagokienez, Osoko Bilkurak onetsitako kontu orokorraren kontabilitate-datuetatik kalkulatutakoak eta iritziko salbuespenetan eta azpimarra-lerrokadan zerrendatutako doikuntzak sartzetik heldu direnak alderatu ditugu; hona alderaketa hori:

|  |  |  |  |
| --- | --- | --- | --- |
|  | 2014 | Doikuntzak | 2014an doitua |
| Diru-sarrerak, guztira | 2.155.721 | -687.573 | 1.468.148 |
| Gastuak, guztira | 1.965.598 | -413.054 | 1.552.544 |
| Tributu bidezko diru-sarrerak (1. kapitulutik 3.era) | 673.212 | 0 | 673.212 |
| Diru-sarrera arruntak (1. kapitulutik 5.era) | 1.421.236 | 0 | 1.421.236 |
| Funtzionamendu-gastuak (1., 2. eta 4. kapituluak) | 1.192.709 | 0 | 1.192.709 |
| Aurrezki gordina | 228.527 | 0 | 228.527 |
| Finantza-zama (3. eta 9 kapituluak) | 79.814 | 17.810 | 97.624 |
| Aurrezki garbia | 148.712 | -17.810 | 130.902 |
| Aurrekontu-emaitza | 190.123 | -274.519 | -84.396 |
| Aurrekontu-emaitza doitua | 190.123 | 132.159 | 47.763 |
| Zorpetze-maila | % 5,62 |  | % 6,87 |
| Zorpetze-muga | % 16,08 |  | % 16,08 |
| Zorpetze-ahalmena | % 10,46 |  | % 9,21 |
| Zor bizia | 886.118 | 40.522 | 926.640 |
| Diruzaintza-gerakina, guztira | -64.494 | -105.171 | -169.665 |
| Gastu orokorretarako diruzaintza-gerakina | -64.494 | -105.171 | -169.665 |
| Populazioa (biztanle kopurua) | 1168 |  | 1168 |
| Biztanle bakoitzeko diru-sarrerak | 1.846 |  | 1.257 |
| Biztanle bakoitzeko tributu bidezko diru-sarrerak | 576 |  | 576 |
| Biztanle bakoitzeko diru-sarrera arruntak | 1.217 |  | 1.217 |
| Gastu arruntak (1. kapitulutik 5.era) | 1.210.092 | 310 | 1.210.402 |
| Biztanle bakoitzeko gastu arrunta | 1.036 |  | 1.036 |

Doitutako adierazleei dagokienez, honako hau aipa daiteke:

* Aurrekontu-doikuntza 84.396 euro negatiboa da, nahiz eta "Kale Nagusia zolatzea" izeneko obraren finantzaketaren desbideratzea kontuan hartuta, 2014ko aurrekontu-emaitza "doitua" 47.763 euro positiboa da.
* Udalaren 2014ko aurrezki garbia positiboa da, zeren eta diru-sarrera arruntek 130.902 eurotan gainditu baitituzte funtzionamendu-gastuak eta finantza-gastuak.
* Udalaren zorpetzearen maila ehuneko 6,87koa da eta haren zorpetze-muga, berriz, ehuneko 16,1ekoa; horrenbestez, ehuneko 9,2ko zorpetzea-ahalmena dauka.
* Udalaren diruzaintza-gerakina, gastu orokorretarako diruzaintza-gerakinarekin bat egiten duena, 169.665 euro negatiboa da. Ez da aintzat hartu inongo zenbatekorik, finantzaketa-atxikia duten gastuei eta baliabide atxikiei buruzkorik.
* Udalak, 2014ko abenduaren 31n, 51.965 euro egiten duten aurrekontu-baliagarritasunak dauzka (aitortutako pasiboak konpentsatzen dituen kontabilitate-kontu batean dagoen 92.715 euroko saldoa kenduta).
* Udalaren zor bizia 926.639 eurokoa zen 2014ko abenduaren 31n, eta epe luzeko bost maileguri dagokie; ondoren aipatzen ditugunak dira:

|  |  |  |  |
| --- | --- | --- | --- |
|  | Hasierako urtea | Eurotan | Muga-egunaren urtea |
| Maileguak birfinantzatu eta bateratzea | 2005 | 718.448 | 2030 |
| Zola ematea | 2011 | 97.325 | 2031 |
| Arau subsidiarioen aldaketan egindako inbertsioa | 2004 | 65.377 | 2024 |
| Kultur etxea | 2000 | 4.968 | 2015 |
| Epe luzeko mailegua, diruzaintza-kreditu gisa aurkeztua | 2013 | 40.522 | 2015 |
| Guztira |  | 926.640 |  |

Gainera, kontuan hartu beharra dago jada aipatutako mailegua, zeina hartu baitzen "Kale Nagusia zolatzea" obra egiteko. 212.049 euroko mailegua da.

Azken batean, 2014ko ekitaldian, eragin handia dauka Kale Nagusia zolatzeko obraren guztizkoaren kontabilizatzeak, nahiz eta obra horren zatirik handiena 2015ean egin den. Horrek esan nahi du ezen, kontabilitatearen ikuspuntutik, gastuen eta diru-sarreren zati handiena aurreratu egin dela, eta horrek eragina dauka kontuak aurkezterakoan.

Udalaren egoera honela laburbil daiteke: 1,1 milioi euroko zorpetzea dauka, Kale Nagusia zolatzeko hartutako mailegua barne, eta zorpetze horrek diru-sarrera arrunten ehuneko 80 egiten du; gastu orokorretarako diruzaintza-gerakina negatiboa da, eta zailtasunak daude ordainketei aurre egiteko.

Hori dela eta, Udalak finantzaketa plan bat egin beharra dauka, zeinak aukera emanen baitio diruzaintza-gerakin positiboa edukitzeko eta ordainketei atzerapenik gabe ekiteko.

IV.4. Aurrekontu-egonkortasuneko eta finantza-iraunkortasunaren helburuak betetzea.

Aurrekontu-egonkortasunaren printzipioa noraino bete den aztertu da, Nafarroako Gobernuak 2014ko maiatzean eta urrian horretarako eman dituen gidez baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Kopurua |
| Aurrekontuko saldo ez finantzarioa (doitua) | -4.464 |
| Doikuntzak (Aitortutako eskubideen eta aurrekontu korronte eta itxietako kobrantzen arteko aldea; 1. kapitulutik 3. kapitulura). | -37.086 |
| Finantzatzeko ahalmena | -41.550 |

Los Arcosko Udalak aurrekontu-egonkortasunaren printzipioa urratzen du, bai eta gastu-araua ere, zeren eta 2014ko gastu zenbakarri horren aldea, 2013koarekin konparatuta, handiagoa baita ezarritako muga baino (2013koa gehi ehuneko 1,5 da), bai aurrekontuaren mailan, bai haren exekuzioari dagokionean ere.

Finantza-iraunkortasunaren araua betetzen du, zeren eta zorpetzea diru-sarrera arrunten ehuneko 110etik behera baitago, baita 2014an itundu eta 2015ean jaso den 212.049 euroko mailegu berria kontuan hartuta ere.

Udalak ez du berankortasunaren legea betetzen: ikusten da 30 egun baino gehiagora egindako ordainketak badaudela, kopuru metatu aipagarri bat dutenak, bai eta itxitako ekitaldietako aurrekontuetatik ordaintzeko dauden saldoak ere.

Fiskalizazioaren iritzia ezertan ukitu gabe, Kontuen Ganbera honek nabarmendu nahi ditu egungo krisi ekonomikoko arriskuen ondorioz dagoen egoera, egoera horrek Udalaren kontu publikoen gainean dituen eragin finantzarioak eta aurrekontu-egonkortasunari buruzko arauetatik heldu diren aurrekontu-betebeharrak.

Testuinguru honetan, aurrekontuen plangintzan eta betetzean zorrotz jokatzeak eta funts publikoen erabileran gardentasuna izateak herritarren funtsezko beharrekin bat datorren kudeaketa publiko baten oinarrizko baldintza izan behar dute.

V. Udalaren 2014ko kontu orokorraren laburpena

Los Arcosko Udaleko osoko bilkurak onetsitako finantzen egoera-orri doitu gabeak, 2014ko ekitaldikoak, honako hauek dira:

V.1. Aurrekontu-betetzearen egoera-orria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Gastuen kapituluak | Hasierako kredituak | Aldaketak | Behin betiko aurreikuspenak | Aitortutako betebeharrak | Betetakoa (%) | Ordaindutakoa | Ordainketak (%) | Ordaintzeko daudenak |
| 1. Langile gastuak | 536.663 | 918 | 537.581 | 516.433 | 96 | 491.362 | 95 | 25.071 |
| 2. Ondasun arrunten eta zerbitzuen gastuak | 644.913 | 0 | 644.913 | 667.790 | 104 | 501.323 | 75 | 166.466 |
| 3. Finantza-gastuak | 17.837 | 0 | 17.837 | 17.382 | 97 | 17.382 | 100 | 0 |
| 4. Transferentzia arruntak | 10.600 | 0 | 10.600 | 8.486 | 80 | 5.867 | 69 | 2.619 |
| 5. Inbertsio errealak | 882.996 | 70.308 | 953.304 | 693.074 | 73 | 85.596 | 12 | 607.477 |
| 6. Kapital transferentziak | 0 | 0 | 0 | 0 | 0 | 0 | 0 | 0 |
| 7. Finantza-aktiboak | 0 | 0 | 0 | 0 | 0 | 0 | 0 | 0 |
| 8. Finantza-pasiboak | 62.078 | 0 | 62.078 | 62.432 | 101 | 62.432 | 100 | 0 |
| Gastuak, guztira | 2.155.087 | 71.226 | 2.226.313 | 1.965.598 | 88 | 1.163.964 | 59 | 801.634 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Diru-sarreren kapituluak | Hasierako kredituak | Aldaketak | Behin betiko aurreikuspenak | Aitortutako eskubide garbiak | Betetakoa (%) | Kobratutakoa | Kobrantzak (%) | Kobratzeko dagoena |
| 1. Zerga zuzenak | 486.932 | 918 | 487.850 | 487.426 | 100 | 444.271 | 91 | 43.155 |
| 2. Zeharkako zergak | 25.000 | 23.395 | 48.395 | 42.962 | 89 | 42.391 | 99 | 571 |
| 3. Tasak, prezio publikoak eta beste diru-sarrera batzuk | 145.887 | 0 | 145.887 | 142.824 | 98 | 130.344 | 91 | 12.480 |
| 4. Transferentzia arruntak | 539.815 | -22.802 | 517.013 | 513.260 | 99 | 452.113 | 88 | 61.147 |
| 5. Ondare bidezko diru-sarrerak eta herri-lurren aprobetxamendua | 153.481 | 0 | 153.481 | 234.764 | 153 | 163.245 | 70 | 71.519 |
| 6. Inbertsio errealen besterentzea | 0 | 21.913 | 21.913 | 21.913 | 100 | 21.913 | 100 | 0 |
| 7. Kapital transferentziak | 636.147 | 25.000 | 661.147 | 500.523 | 76 | 25.000 | 5 | 475.523 |
| 8. Finantza-aktiboak | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 212.049 | 0 | 212.049 | 212.049 | 100 | 0 | 0 | 212.049 |
| Diru-sarrerak, guztira | 2.199.311 | 48.424 | 2.247.736 | 2.155.721 | 96 | 1.279.276 | 59 | 876.445 |

V.2. 2014ko aurrekontu-emaitza

|  |  |  |
| --- | --- | --- |
| Kontzeptua | 2013 | 2014 |
| Aitortutako eskubideak | 1.389.299 | 2.155.721 |
| (Aitortutako betebeharrak) | -1.366.699 | -1.965.590 |
| Aurrekontu-emaitza | 22.600 | 190.123 |
| (Finantzaketaren desbideratze positiboak) | 0 | 0 |
| Finantzaketaren desbideratze negatiboak | 0 | 0 |
| Diruzaintza-gerakinarekin finantzatutako gastuak | 0 | 0 |
| Aurrekontu-emaitza doitua | 22.600 | 190.123 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua | 2013 | 2014 |
| + Kobratzeko dauden eskubideak | 144.184 | 948.962 |
| Diru-sarreren aurrekontua Aurtengo ekitaldia | 85.197 | 876.445 |
| Diru-sarreren aurrekontua Itxitako ekitaldiak | 126.103 | 151.929 |
| Aurrekontuz kanpoko diru-sarrerak | 41.930 | 58.853 |
| (Nekez kobratzeko eskubideak) | -109.045 | -138.266 |
| Aplikatzeko dauden diru-sarrerak | 0 | 0 |
| - Ordaintzeko dauden betebeharrak | 462.476 | 1.158.135 |
| Gastuen aurrekontua Aurtengo ekitaldia | 171.782 | 801.634 |
| Gastuen aurrekontua Itxitako ekitaldiak | 118.638 | 120.466 |
| Diru-sarreren itzulketak | 0 | 0 |
| (Aplikatzeko dauden gastuak) | 0 | 0 |
| Aurrekontuz kanpoko gastuak | 172.056 | 236.035 |
| + Diruzaintzako funts likidoak | 92.316 | 144.679 |
| + Finantzaketaren desbideratze metatu negatiboak | 0 | 0 |
| Diruzaintza-gerakina, guztira | -225.975 | -64.494 |
| Finantzaketa atxikia duten gastuen ondoriozko diruzaintza-gerakina | 0 | 0 |
| Baliabide atxikien diruzaintza-gerakina | 0 | 0 |
| Gastu orokorretarako diruzaintza-gerakina | -225.975 | -64.494 |

V.4. Egoera-balantzea 2014ko abenduaren 31n

Aktiboa

|  |  |  |
| --- | --- | --- |
| Deskribapena | 2013 | 2014 |
| Ibilgetua | 8.062.594 | 8.047.843 |
| Ibilgetu materiala | 3.910.884 | 3.894.935 |
| Ibilgetu ez-materiala | 0 | 0 |
| Erabilera orokorreko azpiegitura eta ondasunetako inbertsioak | 2.256.252 | 2.257.450 |
| Herri ondasunetan egindako inbertsioak | 1.894.137 | 1.894.137 |
| Finantza-ibilgetua | 1.321 | 1.321 |
| Zirkulatzailea | 345.546 | 1.224.527 |
| Zordunak | 253.230 | 1.079.848 |
| Finantza-kontuak | 92.316 | 144.679 |
| Aktiboa, guztira | 8.408.140 | 9.272.370 |

Pasiboa

|  |  |  |
| --- | --- | --- |
| Deskribapena | 2013 | 2014 |
| Funts berekiak | 7.945.664 | 8.115.331 |
| Ondarea eta erreserbak | 7.945.664 | 8.115.331 |
| Diru-laguntzak, dohaintzak eta legatuak | 0 | 0 |
| Epe luzeko hartzekodunak | 0 | 0 |
| Jesapenak | 0 | 0 |
| Jasotako maileguak | 0 | 0 |
| Epe luzeko zorrak | 0 | 0 |
| Epe laburreko hartzekodunak | 462.476 | 1.157.039 |
| Epe laburreko zorrak | 462.476 | 1.157.039 |
| Aplikatzeko dauden kontusailak | 0 | 0 |
| Pasiboa, guztira | 8.408.140 | 9.272.370 |

V.5. Galeren eta irabazien kontu bateratua 2014an

|  |  |  |  |  |  |
| --- | --- | --- | --- | --- | --- |
| Ekitaldiko emaitza arruntak | | | | | |
| Zor | | | Hartzeko | | |
| Deskribapena | 2013 | 2014 | Deskribapena | 2013 | 2014 |
| 3 Hasierako izakinak | 0 | 0 | 3 Bukaerako izakinak | 0 | 0 |
| 39 Izakinen balio-galeragatiko hornidurak | 0 | 0 | 39 Izakinen balio-galeragatiko hornidura | 0 | 0 |
| 60 Erosketak | 0 | 0 | 70 Salmentak | 161.988 | 142.824 |
| 61. Langile-gastuak | 591.238 | 516.433 | 71. Ondasunaren eta enpresaren errenta | 151.829 | 234.764 |
| 62 Gastu finantzarioak | 26.526 | 17.382 | 72 Produkzioari eta inportazioari lotutako tributuak | 433.985 | 440.624 |
| 63 Tributuak | 0 | 0 | 73 Errentaren eta ondarearen gaineko zerga arruntak | 72.144 | 73.445 |
| 64 Lanak, hornidurak eta kanpoko zerbitzuak | 641.043 | 667.790 | 75 Ustiapeneko diru-laguntzak | 0 | 0 |
| 65 Gizarte-prestazioak | 0 | 0 | 76. Transferentzia arruntak | 547.350 | 513.260 |
| 66 Ustiapeneko diru-laguntzak | 0 | 0 | 77 Kapitalaren gaineko zergak | 22.004 | 16.319 |
| 67. Transferentzia arruntak | 21.196 | 8.487 | 78 Bestelako diru-sarrerak | 0 | 31.702 |
| 68. Kapital-transferentziak | 0 | 0 | 79 Daukaten helbururako aplikatutako hornidurak | 0 | 0 |
| 69 Amortizazio eta zuzkiduretarako hornidura | 0 | 0 | 79 Daukaten helbururako aplikatutako hornidurak | 0 | 0 |
| 800 Ekitaldiko emaitza arrunta (saldo hartzekoduna) | 109.297 | 242.846 | 800 Ekitaldiko emaitza arruntak (saldo zorduna) | 0 | 0 |
| Guztira | 1.389.300 | 1.452.938 | Guztira | 1.389.300 | 1.452.938 |

Ekitaldiko emaitzak

|  |  |  |  |  |  |
| --- | --- | --- | --- | --- | --- |
| Zor | | | Hartzeko | | |
| Deskribapena | 2013 | Zenbatekoa, 2014 | Deskribapena | 2013 | Zenbatekoa, 2014 |
| 80 Ekitaldiko emaitza arrunta (saldo zorduna) |  | 0 | 80 Ekitaldiko emaitza arrunta (saldo hartzekoduna) | 109.297 | 242.846 |
| 82 Ekitaldiko aparteko emaitzak (saldo zorduna) |  | 0 | 82 Ezohiko emaitzak (saldo hartzekoduna) | 0 | 0 |
| 83 Balore-zorroaren emaitzak (saldo zorduna) |  | 0 | 83 Balore-zorroaren emaitzak (saldo hartzekoduna) | 0 | 0 |
| 84 Itxitako aurrekontuetako eskubide eta betebeharren aldaketa . | 19947 | 0 | 84 Itxitako aurrekontuetako eskubide eta betebeharren aldaketa | 0 | 1.744 |
| 89 Etekin garbia, guztira (saldo hartzekoduna) | 89.350 | 244.590 | 89. Galera garbia, guztira (saldo zorduna) | 0 | 0 |
| Guztira | 109.297 | 244.590 | Guztira | 109.297 | 244.590 |

VI. Iruzkinak, ondorioak eta gomendioak

Jarraian azaltzen dira, kudeaketa-arlo garrantzitsuenetako bakoitzerako, Ganbera honen aburuz Udalak jarraitu behar dituen ondorio nagusiak, bere antolamendu, prozedura, kontabilitate-eta barne-kontroleko sistemak hobetzeko.

VI.1. Alderdi orokorrak

Udalaren gastuen aurrekontuaren likidazioari dagokionez, ikusten da ez dela errespetatu kredituen izaera mugatzailea ez dela errespetatu zenbait kapitulutako lotura-poltsetan: langileen gastuak, ondasun arrunt eta zerbitzuetako gastuak, transferentzia arruntak eta pasibo finantzarioak. Halere, gastuek behin betiko aurreikuspenen gainetik egiten duten kopurua ez da aipagarria, eta saihestu egin zitezkeen, kasuko aurrekontu-aldaketak gastua bete baino lehen egin izan balira.

2014ko aurrekontuaren betetze-oinarririk ez dago

Ez dago Udalaren ondasunen inbentariorik. Soilik erregistratzen dira ibilgeturen kontabilitate kontuetan egindako inbertsioak, zeinak egoera-balantzean agertzen baita: 2014ko abenduaren 31n 8.047.843 euro egiten dute.

Halaber, jabetzaren erregistroan bere izenean dauden ondasunen zerrenda badauka Udalak.

Gure gomendioak:

* *Aurrekontua indarreko legeetan ezarritako epeetan onetsi behar da, Udalaren kudeaketa ekonomiko eta finantzariorako tresna gisa erabili ahal izateko.*
* *Kontrolak ezarri behar dira, baimendutako kredituen izaera mugatzaile eta loteslea bete dadin ziurtatzeko modukoak.*
* *Urtero aurrekontua betetzeko oinarriak prestatu eta onestea.*
* *Altak eta bajak kontabilizatzeko eta ibilgetuko dokumentazioa artxibatzeko prozedurak zehaztu eta ezartzea, kontu horiei aplikatzekoak diren kontabilitate-irizpideei jarraituz.*
* *Udal ondasunak —jabari publikokoak, ondarekoak eta herri-ondasunak— eskrituretan jaso eta erregistratzeko prozesua osatu behar da.*

VI.2 Udaleko langile-gastuak

Langileei dagozkien gastuek 516.433 euro egin zuten, aurreikusitako aurrekontu-kredituen ehuneko 96, alegia. 2014an sortutako gastu guztien ehuneko 26,3 egiten dute (ehuneko 43,3 izan ziren 2013an).

Gastuak ehuneko 12,6 egin du behera 2013koaren aldean –azken hori 591.238 eurokoa izan zen–, funtsean gizarteratzearen arloko langileen kontratazioak behera egin duelako, 2014an funtzionario batek erretiroa hartu duelako, turismo bulegoan langile kontrataturik ez dagoelako eta ikastetxearen garbiketa kanpoan kontratatu delako, eta, horrenbestez, gizarte aseguruek behera egin dutelako. Gizarte aseguruengatiko gastua hilabeteko atzerapenarekin aitortzen da (2014ko abenduaren 31n, 5.560 euro aitortu gabe daude, eta 2013ko abenduaren 31n, berriz, 7.327 euro ziren aitortu gabe zeudenak).

Aitortutako betebehar gisa kontabilizatu dira, nahiz eta ordaindu gabe dauden, aurreko alkatearen ordainsariak, 2012ko, 2013ko eta 2014ko urteei zegozkienak: haiek hartzeari uko egin zien hitzez.

Hona kontuak banakatuta, 2013koekin alderatuta:

|  |  |  |
| --- | --- | --- |
|  | Aitortutako betebeharrak | |
|  | 2013 | 2014 |
| 10. Goi karguak | 19.586 | 18.226 |
| 12 Langile funtzionarioak | 142.692 | 128.837 |
| 13. Lan-kontratudun langileak | 251.774 | 197.672 |
| 16. Gizarte aseguruak, montepioko kuotak | 177.185 | 171.699 |
| Guztira | 591.238 | 516.433 |

2014ko urtarrilaren 9an, 2014rako plantilla organikoa hasiera batez onetsi zen. Plantilla organikoaren behin betiko onespena, atzemandako akats bat zuzendu ondoren, 2014ko urriaren 15ean argitaratu zen NAOn.

Honako hauek ziren 2014ko lanpostuak:

|  |  |  |  |
| --- | --- | --- | --- |
| Lanpostua | Kopurua | Maila | Oharrak |
| Funtzionarioak: |  |  |  |
| Ofizial administraria | 1 | C | 2014an erretiroa hartua |
| Ofizial administraria | 1 | C | Aktiboa |
| Ikastetxeko etxezaina | 1 | D | Aktiboa |
| Askotariko zerbitzuetako langilea | 1 | D | Aktiboa |
| Idazkari eta kontu-hartzailea | 1 | A | Zerbitzu bereziak |
| Lan-kontratupeko langileak, aldi baterakoak |  |  |  |
| Egoitzen garbiketa | 1 | E | % 75eko lanaldia |
| Kultur eragilea | 1 | B | Aktiboa |
| Enplegu eragilea | 1 | B | Aktiboa |
| Administrazio-langileak |  |  |  |
| Idazkari eta kontu-hartzailea | 1 | A | Idazkari titularraren lanpostua betetzen du, non zerbitzu eginkizunetan dagoen. |

Osoko Bilkurak onetsitako ordainsari osagarriak, nominan ordaindutakoak, ez datoz bat plantilla organikoan agertzen direnekin, ez eta araudian aurreikusitakoekin ere.

Ikusi da bi langileren kasuan aplikatutako PFEZaren ehunekoa txikiagoa dela Nafarroako Gobernuaren taula fiskaletan ezarritakoa baino.

2014an, iraupen jakin bateko kontratuak egiten dira, enplegua sustatzekoak (enplegu sozial babestua). Kontratu horietarako diru-laguntza ematen du Nafarroako Enplegu Zerbitzuak.

*Gomendatzen dugu araudi indarduna aplikatzea langileen ordainsariak eta PFEZaren atxikipenaren ehunekoak direla eta.*

VI.3 Gastuak ondasun arruntetan eta zerbitzuetan

Ondasun arruntak eta zerbitzuak erosteko gastuak 667.780 eurokoak izan ziren; aurreikusitako kredituaren ehuneko 103,5, hain zuzen. 2014an sortutako gastu guztien ehuneko 34 egiten dute (ehuneko 47 izan ziren 2013an).

Gastuak 26.747 euroan egin du gora: ehuneko lau 2013rekin alderatuta. Honako hauek dira ondasun arrunten eta zerbitzuen erosketa-gastuetan ageri diren kontzeptuen xehetasunak:

|  |  |  |
| --- | --- | --- |
|  | 2013 | 2014 |
| Mantentze-lanak | 99.809 | 116.865 |
| Festak | 93.782 | 108.957 |
| 0tik 3 urtera bitarteko eskolaren kudeaketa | 103.186 | 97.707 |
| Argiaren kontsumoa | 64.128 | 54.230 |
| Energia elektrikoa | 48.515 | 44.148 |
| Uraren kontsumoa | 31.850 | 42.312 |
| Oinarrizko gizarte zerbitzuen mankomunitatearen kuota | 43.244 | 30.058 |
| Ikastetxeko eraikinaren garbiketaren kudeaketa | 0 | 22.471 |
| Telefono-gastua | 15.481 | 16.085 |
| Kultur jarduerak | 18.350 | 15.771 |
| Aseguruak | 12.129 | 11.644 |
| Bestelako materiala, hirigintzakoa, igerilekuetakoa eta abarrekoa | 9.026 | 11.166 |
| Industrialderako ekarpena | 8.561 | 9.250 |
| Hirigintza zerbitzuak | 11.404 | 8.851 |
| Ikastetxeko gasolioa | 15.786 | 8.664 |
| Bestelako kontzeptuak. | 65.792 | 69.609 |
| Ondasun arruntetako eta zerbitzuetako gastuak | 641.043 | 667.790 |

Honako hauek dira alde garrantzitsuenak: ikastetxearen garbiketa zerbitzua kanpoan kontratatzetik heldu den gastu berria; mantentze gastuek; jaietako gastuek eta uraren kontsumotik heldu direnek gora egin dute; behera egin dute, berriz, 0-3 urtekoen zentroa kudeatzearen kostuek (ikasle gutxiago daude), elektrizitatearen kontsumotik heldutakoek eta oinarrizko gizarte zerbitzuetakoek (2013an derrama berezi bat dago zaharren egoitzan metatutako defizita estaltzeko). Oinarrizko gizarte zerbitzuetako mankomunitatearen gastuetan parte hartzearen kuota transferentzia arrunt gisa erregistratu beharko litzateke.

Arau orokor gisa, edozein gastu kontratatu aurretik gutxienez 3 eskaintza eskatzen dira.

Ikusi da aztertutako gastuak onetsita, kontu-hartzailetzak aztertuta eta zuzen kontabilizatuta daudela.

2014ko otsailean, ikastetxearen garbiketa-zerbitzua esleitu zen, 2014ko otsailetik uztailera arteko aldirako, 11 hilabeteko (urte bateko uztailetik hurrengo urteko uztailera) 3 urtekotan berritzeko aukerarekin, publizitaterik gabeko prozedura negoziatuaren bidez, 5 enpresari gonbita eginez –bi dira eskaintza aurkeztu dutenak–. Balorazio onena emandako eskaintzari esleitu zitzaion kontratua, nahiz eta garestiena izan (lizitazio prezioaren ehuneko 80,7). Honako hau izan zen eskaintzen balorazioa:

|  |  |  |  |
| --- | --- | --- | --- |
|  | Atal ekonomikoaren puntuazioa | Atal teknikoaren puntuazioa | Guztira |
| Esleipendunaren eskaintza | 43,07 | 50 | 93,07 |
| Esleipendun izan ez denaren eskaintza | 50,00 | 32 | 82,00 |

Alde teknikoak honakoak hartzen ditu: giza baliabideak eta arduraldia; bitarteko materialak, lan plana eta ordutegia.

Egindako azterketatik ondorioztatzen da ezen, oro har, espedientearen izapidetzea kontratu-legediari jarraituz egin dela.

Haurtzaindegiaren kudeaketa (0-3 urtekoen zentroa) AVANVIDA SL sozietateari esleitu zitzaion 2008an, 10 urte bitarteko aldi baterako.

Los Arcosko eskualdeko Oinarrizko Gizarte Zerbitzuen Mankomunitateari egindako ekarpenen gastua, 2014an 30.058 euro egin duena, transferentzia arruntengatiko gastu gisa aurkeztu beharko litzateke.

Kapitulu honetan, jaien kontusailean, 2.800 euro ageri dira, jaietan kontratatutako behin-behineko langileen ordainsariei dagozkienak.

Eragiketen mozketan akatsak aurkitu dira. Elektrizitate- eta telefono-kontsumoetatik heldu diren gastuak fakturaren datan aitortzen dira, eta bi hilabeteri dagozkien gastuak jasotzen dira; hori dela eta, ekitaldi bakoitzaren itxieran, aurreko ekitaldiko kontsumoei dagozkien gastuak erregistratzen dira, eta ez dira ekitaldian bertan egindako gastuak aitortzen.

Gure gomendioak:

* *Gastuak sortzapen-printzipioari jarraituz aitortzea.*
* *Gastuak dagokien kapituluan sailkatzea, haien izaerari erreparatuta.*

VI.4 Transferentzia arruntengatiko gastuak

Transferentzia arruntetarako gastuek 8.486 euro egin zuten 2014an (2013an, berriz, 21.196 eurokoak izan ziren). DYAri eta musika-elkarteari egindako ekarpenak dira, eta TEDER elkartearen kuotak eta abar. 2013an 9.000 euroko gastua erregistratu zen EIOZaren itzulketak direla eta.

Los Arcosko Oinarrizko Gizarte Zerbitzuen Mankomunitateari egindako ekarpenak ondasun arrunt eta zerbitzuengatik egindako gastu gisa erregistratzeari buruz –transferentzia arruntengatiko gastu gisa islatu beharko ziren–, aurreko idatz-zatira esandakora jo beharra dago.

Egindako azterketatik ondorioztatzen da ezen, orokorrean, aztertutako gastuak onetsita, kontu-hartzailetzak aztertuta eta zuzen kontabilizatuta daudela.

VI.5. Inbertsioak

2014an inbertsioengatik aitortutako betebeharrak 693.074 eurokoak izan ziren (24.629 eurokoak 2013an). 2014ko gastu guztien ehuneko 35 egiten dute, eta haien behin betiko aurrekontuaren ehuneko 73 bete da. Hauek dira:

|  |  |  |
| --- | --- | --- |
| Obrak | 2014 | %, guztizkoaren gainean |
| Kale Nagusia zolatzea | 589.002,97 | 85 |
| Ikastetxeko efizientzia energetikoa hobetzea | 52.481,91 | 8 |
| Hilobiak erostea | 18.401,63 | 3 |
| Ahateen ingurunea garbitzeko lanak | 16.749,59 | 2 |
| Ondare higiezinaren artxiboa | 11.926,98 | 2 |
| El Calvarioko korralearen erreforma | 4.393,45 | 1 |
| Ekipamendu informatikoa erostea | 117,43 | 0 |
| Inbertsio errealak | 693.073,96 | 100 |

2014ko ekitaldian, hiru obra-kontratu esleitu ziren.

|  |  |  |  |
| --- | --- | --- | --- |
| Espedientea | Mota | Prozedura | Esleipena (BEZa barne) |
| Kale Nagusia zolatzea | Eraikuntza-lana | Irekia | 582.106 |
| Ikastetxeko efizientzia energetikoa hobetzeko proiektua | Eraikuntza-lana | Europako erkidegoan publizitaterik egin gabe negoziatua | 42.674 |
| Los Arcosko komentuaren eraikina partzialki eraistea | Eraikuntza-lana | Europako erkidegoan publizitaterik egin gabe negoziatua | 30.069 |
| Guztira |  |  | 654.849 |

Egiaztatu da egoki izapidetu dela 3 kontratuen kontratazio, esleipen eta betetze espedientea, kontratuei buruzko legedian ezarritakoari jarraituz. "Los Arcosko komentuaren eraikina partzialki eraistea" lanaren zati bat 2014an egin zen, 21.048 euroan, baina 2015ean finantzatu zen, nahiz eta gastuaren guztizkoa 2015ean egin zela aitortu.

Kapitulu horretako gastuen lagin bat aztertu dugu, aipatutako kontratazio-espedienteak barne. Honako hauek nabarmendu behar dira:

* Kale Nagusiaren zolatzea: prozedura irekiaren bidez esleitu zen (Nafarroako Gobernuaren kontratazio atarian publizitatea argitaratuta), eta sei enpresa aurkeztu ziren, Kontratazio mahaiak eskaintzak baloratu zituen, eta lizitazio prezioaren ehuneko 65 egiten zuen proposamen ekonomikoa zeukan eskaintza bat deuseztatu zuen, beherakada ausartegiarengatik, haren justifikazioa ez baitzen onartu.

Obrak, zeinak 785.367 euroko lizitazio-aurrekontua izan baitzuen, 582.106 euroan esleitu zen. Obra 2014an hasi zen eta 2014ko abenduaren 31n betetako zenbatekoa 151.337 eurokoa da, nahiz eta gastutzat aitortuta ageri den esleipendunarekin egindako kontratuaren guztizko zenbatekoa (582.106 euro).

Kale Nagusia zolatzeko obraren exekuzioa eta haren finantzaketa, 2010eko, 2014ko eta 2015eko ekitaldietan eragina duena, ondoren aipatzen duguna da:

|  |  |  |  |  |  |
| --- | --- | --- | --- | --- | --- |
|  | 2010 | 2014 | 2015 | Guztira | Ehunekoa |
| Kontrataren betetzea | 0 | 151.337 | 431.787 | 583.124 |  |
| Proiektuaren lansariak eta zuzendaritza | 30.635 | 6.897 | 24.518 | 62.050 |  |
| Inbertsio gastua | 30.635 | 158.234 | 456.305 | 645.174 |  |
| Nafarroako Gobernuaren diru-laguntza | 0 | 0 | 433.219 | 433.219 | 67 |
| Ekarpen bereziak | 0 | 0 | 31.702 | 31.702 | 5 |
| Epe luzeko banku-mailegua | 0 | 0 | 180.253 | 180.253 | 28 |
| Diru-sarrera | 0 | 162.017 | 483.157 | 645.174 | 100 |
| Obraren betetzea (%) | % 4,7 | % 24,5 | % 70,7 |  |  |
| Metatutakoa (%) | % 4,7 | % 29,3 | % 100,0 |  |  |

Obra likidatu eta Nafarroako Gobernuaren diru-laguntzaren zenbatekoa jasotzearekin, Udalak, 2016ko urtarrilean, eskatutako maileguaren zati bat amortizatu du jada (212.049 euro), beharrezkoa ez delakoan.

2014ko abenduaren 31ko betetako gastuaren eskatutako diru-laguntzaren (ehuneko 70) bitartezko finantzaketa-desbideratzea ez da kontuan hartu, nahiz eta finantzaketari dagokion.

* Ahateen ingurunea garbitzeko lanak: obra 2013an egin zuen lursaileko errentariak, hegaztien negozio bat kudeatzen duenak. Lursaila drainatzean datza, eurite handiek hura hartu baitzuten. 16.750 euroko faktura aurkeztu zuen, 2013ko azaroaren 13koa; haren ordainketa 2014an egin zen, errentamenduaren bidez kobratu beharreko kopurua konpentsatuz.
* Ondasun higiezinaren artxiboa: 11.927 euro dira, eta lotuta dago XX. mendearen lehenengo erdiko ohiturei eta bizimoduari buruzko ikus-entzunezko batekin lotuta dago. Ikus-entzunezko hori herriko hirugarren adineko pertsonei egindako elkarrizketetan oinarritzen da.
* Calvario aldeko korralea berritzea: 2012an egin zuen korralea dagoen korralizako errentariak. Obraren guztizko kostua, esleipen-hartzaileak aurkeztutako fakturen arabera, 21.225 eurokoa da. Ordainketa egin zen korralizaren errentamenduarengatik kobratu beharreko saldoen konpentsazioaren bitartez, 2012ko bigarren hiruhilekoan hasi eta 2014ko bigarren hiruhilekora arte, eta gastua konpentsazioen arabera aitortzen da, ondoren adierazi bezala:

|  |  |  |
| --- | --- | --- |
| Konpentsazioak | Eurotan | Aitortutako gastua |
| 2012ko 2. hiruhilekotik 4. hiruhilekora izandako diru-sarrerak | 6.796 | 2013 |
| 2013ko 1. hiruhilekotik 4. hiruhilekora izandako diru-sarrerak | 10.036 | 2013 |
| 2014ko 1. hiruhilekotik 2. hiruhilekora izandako diru-sarrerak | 4.393 | 2014 |
| Guztira | 21.225 |  |

Egindako azterketa ikusita, ondorioztatzen dugu ezen, oro har, espedienteak kontratuei buruzko legeen arabera izapidetu direla.

Gure gomendioak:

* *Gastuak aitortzea obren exekuzioari dagokion ekitaldian, kontratistak egindako obra-ziurtagirien bidez edo gastua oinarritzen duten fakturen bitartez.*
* *Gastuak finantzatzen dituzten diru-sarrerekin lotutako finantzaketa-desbideratzeak aintzat hartzea.*

VI.6. Aurrekontuko diru-sarrerak

Honako hauek izan dira 2014an aitortutako eskubideak:

|  |  |
| --- | --- |
| Diru-sarreren kapituluak | Aitortutako eskubide garbiak |
| 1. Zerga zuzenak | 487.426 |
| 2. Zeharkako zergak | 42.962 |
| 3. Tasak, prezio publikoak eta beste diru-sarrera batzuk | 142.824 |
| 4. Transferentzia arruntak | 513.260 |
| 5. Ondare bidezko diru-sarrerak eta herri-lurren aprobetxamendua | 234.764 |
| 6. Inbertsio errealen besterentzea | 21.913 |
| 7. Kapital transferentziak | 500.523 |
| 8. Finantza-aktiboak | 0 |
| 9. Finantza-pasiboak | 212.049 |
| Diru-sarrerak, guztira | 2.155.721 |

2014ko diru-sarrerak 2.155.721 eurokoak izan ziren. Honakoak dira diru-sarrerak osatzen dituzten kapitulu nagusiak: Transferentzia arrunten ehuneko 24; kapital-transferentzien ehuneko 23; zuzeneko zergen ehuneko 23; finantza-pasiboen ehuneko 10 (inbertsio errealak finantzatzeko mailegua); ondare bidezko diru-sarreren eta herri-lurren aprobetxamenduen ehuneko 11; tasa eta prezio publikoen ehuneko zazpi; zeharkako zergen ehuneko bi, eta inbertsio errealen besterentzetik heldutako diru-sarreren ehuneko bat.

VI.6.1 Tributu bidezko diru-sarrerak

Udalak aplikatutako tasak, 2013ko azaroaren 7ko osoko bilkurak onetsiak, honako hauek dira:

|  |  |  |
| --- | --- | --- |
| Tributu figura | Udala | 2/95 Foru Legea |
| Landa-lurraren gaineko kontribuzioa | 0,80 | 0,10 - 0,50 |
| Hiri-lurren gaineko kontribuzioa | 0,33 |
| Jarduera ekonomikoen gaineko zerga | 1,34 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 2,7 | 2,1 - 3,6 bitartean |
| Zerga-tasa | 12 | 8 - 20 bitartean |
| Eraikuntza, instalazioak eta obrak | 4 | *2 – 5* |

Zuzeneko zergen bidezko diru-sarrerek 487.426 euro egiten dute (488.962 euro, 2013an), eta diru-sarreren guztizkoaren ehuneko 22,6 dira (ehuneko 43,3 2013an). Diru-sarrera horiek, handitik txikira, heldu dira hiri-lurren kontribuziotik, ibilgailuen zirkulazioaren gaineko zergatik, JEZetik, herri-lurren kontribuziotik eta hiri-lurren plusbalioaren gaineko zergatik. Diru-sarreren kontzeptu bakoitzean aurreko ekitaldikoen antzeko zenbatekoak aurkitzen dira.

Zeharkako zergen bitartezko diru-sarrera guztiak EIOZarekin lotuta daude. Kapitulu honetako diru-sarrerek 42.962 euro egiten dute, eta guztizkoaren ehuneko bi egiten dute.

Diru-sarreren kontusail nagusia Los Arcosko abiadura-zirkuituko zenbait tokiren drainatzea hobetzeko egindako obra batekin. Obra hori Sociedad Navarra de Infraestructuras de Cultura, Deporte y Ocio sozietateak egin zuen, 58.847 euroko hasierako zenbatekoa ordainduta. Ondoren, 30.568 euro kendu ziren, obraren kostua eta EIOZaren zerga ordaindu beharreko kontzeptuak aztertu ondoren.

Tasa eta prezio publikoek 142.824 euro egiten dute (161.968 euro, 2013an), eta diru-sarreren guztizkoaren ehuneko 6,6 dira (ehuneko 11,7 2013an). Nagusiki heldu dira lurraren eta hegalaren okupazio tasetatik, 0-3 urteko zentrotik, kirol instalazioen erabileratik eta Udalak lagatako lokaletan egindako gastuen itzulketatik (aterpea, jubilatuen kluba, negutegiak eta eskualdeko oinarrizko gizarte zerbitzua).

2013koen aldean behera egin dute, kirol instalazioen eta 0-3 urtekoen zentroaren erabilerarengatik tasa gutxiago jaso baitira.

2014ko ekitaldiari buruzko berrikuspena positiboa izan da, nahiz eta honako hauek nabarmendu behar diren:

Oraindik ere kobratzeko daude 2014ko eta aurreko ekitaldietako hiri-lurren kontribuzioarekin, trakzio mekanikoko ibilgailuen gaineko zirkulazio zergarekin eta JEZarekin lotutako zenbateko batzuk. Udalak agentzia exekutiboaren zerbitzuak badauzka zorrak kobratu, likidatu eta biltzeko kudeaketaz arduratzeko. Geserlocalekin du kontratatua.

Hegal publikoaren telefonia-erabilerarengatiko tasa. Diru-sarrerak Nafarroako Gobernuarekiko banaketa-kontu batean jasotzen dira, hiru hilez behin.

Hegal publikoaren elektrizitate-erabilerarengatiko tasa: Diselcide sozietatearekin (antzinako Electra Berrueza SA) zerikusia duten diru-sarrerak hiru hilez behin jasotzen dira Nafarroako Udal eta Kontzejuen Federaziotik.

Gure gomendioak:

* *Kobratzeke dauden zenbatekoen jarraipen egitea.*
* *Lurra eta hegala okupatzegatiko tasak kontabilizatzeko prozedurak finkatu eta ezartzea, diru-sarrerak kasuko ekitaldiari egozteko.*
* *Balorazio-ponentzia berraztertzea eta landa-lurren kontribuzioa doitzea lurraren gaineko kontribuzioari buruzko araudi indardunaren arabera.*

VI.6.2 Jasotako transferentzia arruntak

Diru-sarrera hauek 513.260 euro egin zuten 2014an (2013an, berriz, 547.350 eurokoak izan ziren).

|  |  |  |
| --- | --- | --- |
|  | 2013 | 2014 |
| Toki ogasunen funtsa | 338.421 | 338.421 |
| 1. zikloko haur eskolen kudeaketarako diru-laguntza | 43.450 | 50.022 |
| Gizarteratze errenta jasotzen duten langileak kontratatzeko Nafarroako Gobernuak emandako diru-laguntza | 55.962 | 31.902 |
| Nafarroako Enplegu Zerbitzuaren diru-laguntza | 17.534 | 0 |
| Hobekuntzetarako proiektuak egiteko diru-laguntza | 33.381 | 26.006 |
| Udal funtzionarioen montepioaren finantzaketa | 21.809 | 22.742 |
| Zinegotzien lansarietarako diru-laguntza | 18.554 | 19.073 |
| Eskola-kontzentrazioko herriburua izateagatiko diru-laguntza | 6.734 | 12.708 |
| Bake epaitegietarako diru-laguntza | 6.206 | 6.207 |
| Bestelakoak | 5.299 | 6.179 |
| Transferentzia arruntak | 547.350 | 513.260 |

Aldea zor zaio, nagusiki, 2013an jaso izanari enpleguarekin lotutako diru-laguntza handiagoak (106.877 euro; 2014an, berriz, 57.908 euro jaso dira).

Langileak kontratatzeko gastua finantzatzeko jaso diren transferentzia arruntak kontratazioa egin eta hurrengo ekitaldian aitortzen dira diru-sarrera gisa.

VI.6.3. Ondare bidezko diru-sarrerak eta herri-aprobetxamenduak

Diru-sarrera horiek 234.764 euro egin zuten 2014an, eta 151.829 euro 2013an.

|  |  |  |
| --- | --- | --- |
|  | 2013 | 2014 |
| La Raicillako pinuen baso-enkantea | 1.150 | 75.300 |
| AVD lurzatiak eta eta larreak | 60.827 | 65.730 |
| Enkanteko lurzatiak eta eta larreak | 40.731 | 40.088 |
| Herri-lurretako belarrak eta artegiak | 13.189 | 17.112 |
| Lurren lagapena hegaztien ustiategirako | 16.084 | 16.084 |
| Tabernen eta negutegiaren alokairuak | 15.310 | 15.907 |
| Usategiak eta barrutia | 4.500 | 4.500 |
| Bestelakoak | 38 | 43 |
| Ondare bidezko diru-sarrerak eta herri-aprobetxamenduak | 151.829 | 234.764 |

Aldea heldu da, nagusiki, zuhaitzen salmentaren bidezko diru-sarrerek gora egin izatetik.

Baso-lotearen esleipena enkante publiko bidez egin zen, bai eta herri-lurretako lurzatien errentamenduaren zati bat ere.

Tabernen eta hegaztien ustiategirako lurraren errentamenduak aurreko urteetan esleitu ziren.

VI.6.4. Inbertsio errealen besterentzea

Los Arcosko Santa Eulalia kalean hiri-lurren orube bat saltzen da. Enkante bidez esleitu zen, baldintza orri itxiekin, eta esleipen-hartzaileak baino ez ziren aurkeztu. Lizitazio prezioa 21.713 eurokoa zen, eta 21.913 euroko prezioan esleitu zen, gehi ehuneko 10eko BEZa.

VI.6.5 Jasotako kapital-transferentziak

2014an, 500.523 euroko diru-sarrerak aitortu dira; hona haien xehetasunak:

|  |  |
| --- | --- |
|  | Eurotan |
| Nafarroako Gobernuaren diru-laguntza, Kale Nagusia zolatzeko | 443.822 |
| Nafarroako Gobernuaren kontribuzio berezia, Kale Nagusia zolatzeko | 31.702 |
| LEADER PDRN-Efizientzia Energetikoa 4. ardatzeko proiekturako diru-laguntza | 25.000 |
| Kapital-transferentziak | 500.523 |

Kale Nagusia zolatzeko obra finantzatzeko, diru-laguntza bat eskatu zitzaion Nafarroako Gobernuari, eta hark, azkenean, 2015ean eman zuen. 451.445 euroko diru-laguntza bat da, eta obraren kostuaren ehuneko 5eko kontribuzio berezia ezartzen da. Bi diru-sarrera horiek halakotzat aitortu beharko ziren 2015ean.

Bestalde, 2014an, Europako funtsetatik 25.000 euroko diru-laguntza bat jaso da, ikastetxeko efizientzia energetikoa hobetzeko inbertsioa finantzatzekoa (leihoak berritzea).

*Gomendatzen dugu kapital-transferentziak kontabilizatzeko prozedurak zehaztu eta ezartzea, kontu horiei aplikatzekoak zaizkien kontabilitate-irizpideei jarraituz.*

VI.6.6. Finantza-pasiboak

2014an, epe luzeko mailegu bat, 212.049 eurokoa, hartu da Nafarroako Rural Kutxarekin. Muga-eguna 15 urtera du, seihilekoko amortizazioekin, eta interes aldakorra sorten du (euriborra+ehuneko 1,45). Kale Nagusia zolatzeko obra ordaintzeko hartu da. Mailegua 2015eko urtarrilean gauzatu zen.

Mailegua itundu zen "Kale Nagusia zolatzea" obra finantzatzeko beharrezkotzat aurreikusitako zenbatekoari begira, 212.049 euro, nahiz eta obra esleitu zen aurrekontuan jasotakotik behera dagoen zenbateko batean; izan ere, behar zen mailegua 162.027 eurokoa zen.

VI.7. Aurrekontuz kanpoko eragiketak

Aurrekontuz kanpoko zordunen saldoak honako hauek dira 2014ko abenduaren 31n:

|  |  |
| --- | --- |
| Aurrekontuz kanpoko zordunak | |
| Deskribapena | Amaierako saldoa |
| Aurrekontukoak ez diren beste zordun batzuk | 39.920 |
| BEZa | 8.353 |
| Industrialdearen kontserbaziorako entitatearen gastuak | 7.379 |
| Bikoiztutako ordainketak edo gehiegizko ordainketak | 3.181 |
| Ogasun Publikoaren likidazioak, BEZa | 16 |
| Betebeharren itzulketak, egiteko daudenak | 3 |
| Guztira | 58.853 |

Aurrekontukoak ez diren beste zordun batzuk: 24.797 euro egiten ditu, gutxi gorabehera, zeinak erregistratutako eragiketei baitagozkie, bai eta aurrekontuz kanpoko beste hartzekodun batzuen saldoak ere. Gainerakoa, funtsean, langileentzako aurrerakinengatik egindako ordainketak dira, 13.437 euro egiten dutenak, eta langileak ikastaroetara joateko gastuak, 900 eurokoak.

Industrialdearen kontserbaziorako entitatearen kontura egindako gastuak: elektrizitatea eta uraren nahiz hiri-hondakinen tasak, nagusiki. 2015ean konpentsatzen dira, Udalak entitate horri 2014an ordaindu beharreko ekarpenaren zenbatekoarekin.

Ordainketa bikoiztuak edo gehiegizkoak: zenbateko hori bera zordunen saldo gisa ageri da, kobrantza bikoiztu edo gehiegizkoengatik.

Aurrekontuz kanpoko hartzekodunen saldoak honako hauek dira 2014ko abenduaren 31n:

|  |  |
| --- | --- |
| Aurrekontuz kanpoko hartzekodunak | |
| Deskribapena | Amaierako saldoa |
| Hartutako fidantzak eta gordailuak | 140.744 |
| Diruzaintzako kreditua | 40.522 |
| PFEZaren atxikipenak | 7.656 |
| Montepiorako atxikipena | 7.114 |
| Montepioaren atzerapenak | 3.606 |
| Bikoiztutako ordainketak edo gehiegizko ordainketak | 6.615 |
| Gizarte Segurantzaren atxikipenak | 2.699 |
| Ogasun Publikoaren likidazioak, BEZa | 1.260 |
| Osasun Laguntzarako Erabilera Bereziko Zerbitzuaren (ASUE) atxikipenak | 464 |
| BEZa | 29 |
| Industrialdearen kontserbaziorako entitatearen gastuak | 1.096 |
| Aurrekontukoak ez diren bestelako hartzekodunak | 24.230 |
| Guztira | 236.035 |

Aurrekontuz kanpoko beste hartzekodun batzuk eta kobrantza bikoiztu edo gehiegizkoak: saldo horiek, halaber, aurrekontuz kanpoko zordunen saldo gisa ageri dira.

Hartutako fidantzak eta gordailuak

|  |  |  |  |  |
| --- | --- | --- | --- | --- |
| Jatorri urtea | Fidantzaren zenbatekoa | Diru-sarrera efektiboa | Banku-abala | Guztira |
| 2006 | Kaleak zolatzeko proiektuaren fidantza | 1.318 |  | 1.318 |
| 2008 | Belarren enkanterako fidantza | 100 |  | 100 |
| 2009 | Urbanizaziorako fidantza | 150 |  | 150 |
| 2009 | Usategietarako fidantza | 60 |  | 60 |
| 2010 | Urbanizaziorako abala | 0 | 3.640 | 3.640 |
| 2010 | Urbanizaziorako abala | 0 | 3.640 | 3.640 |
| 2010 | Igerilekuetarako fidantza | 150 |  | 150 |
| 2011 | Igerilekuetarako fidantza | 150 |  | 150 |
| 2011 | Kafetegirako eta dendako obretarako fidantza | 1.000 |  | 1.000 |
| 2012 | ACA 9 urbanizazio-gastuetarako gordailua | 31.630 |  | 31.630 |
| 2012 | Odron ibaiaren hiri-tartearen mantentzea eta lehengoratzea | 0 | 1.660 | 1.660 |
| 2012 | ACA 9ko hondakinetarako fidantza | 3.624 |  | 3.624 |
| 2012 | Hondakinetarako fidantza | 1.000 |  | 1.000 |
| 2013 | Hondakinen birziklatzerako fidantza | 1.000 |  | 1.000 |
| 2013 | Hondakinetarako fidantza | 1.000 |  | 1.000 |
| 2014 | Ikastetxeen garbiketarako zerbitzuak | 0 | 445 | 446 |
| 2014 | Baso-enkanterako fidantza – Pinuak | 1.449 |  | 1.449 |
| 2014 | La Raicilla baso-aprobetxamendua | 0 | 67.468 | 67.469 |
| 2014 | Los Arcosko Santa María ikastetxe publikorako leihoak | 1.763 |  | 1.763 |
| 2014 | Jubilatuen tabernaren esleipena | 250 |  | 250 |
| 2014 | Kale Nagusia zolatzeko obrak. S 1 / 2 | 0 | 19.243 | 19.243 |
| Guztira |  | 44.645 | 96.098 | 140.742 |

2014an jasotako banku-abalekin lotutako fidantzak, guztira 87.157 euro egiten dutenak, funts likidoen atal bat den "Formalizazioa" kontuaren saldo gisa aitortu dira, eta 2014ko abenduaren 31ko saldoa 92.715 eurokoa da.

2012an eta lehenago jatorria duten fidantzetatik, ez dakigu zein dauden indarrean 2014ko abenduaren 31n.

Diruzaintzako kreditua: 2013an, epe luzeko mailegu bat itundu zen, 70.000 eurokoa, La Caixarekin. 48 hilekotan amortizatzekoa zen. Ez zen finantza-pasiboarengatiko aurrekontu-diru-sarrera gisa aitortu, baizik eta aurrekontuz kanpoko diruzaintzako kreditu gisa. 2014an, 17.500 euro amortizatu ziren (finantza-pasiboarengatiko aurrekontuko gastu gisa aitortu beharko ziren); sortutako interesak 3.752 eurokoak izan ziren (3.442 euroko gastuak jaso ziren). Mailegu honek, zeinak 2014ko abenduaren 31n 40.522 euroko saldoa baitauka, 2015eko maiatzaren 22an kitatu da aurrez, ordaintzeko zegoen saldoa ordainduta –33.541 euro–.

BEZarengatiko, PFEZarengatiko eta gizarte aseguruengatiko saldoak administrazio publikoei ordaindu beharreko kopuruei dagozkie, bai eta kobratzeko eta ordaintzeko dauden fakturen BEZari ere.

Montepioaren atxikipenengatiko saldoak zor zaizkie kontzeptu horrengatiko aurrekontu-gastu gisa aitortu izanari gizarte estalduren araubide horri atxikitako langile baten –2014an erretiratu zen– kargurako kotizazioaren zatia, zeina nominan atxikitzen baitzitzaion. Horrenbestez, saldo hori, bai eta Osasun Laguntzarako Erabilera Bereziko Zerbitzuaren (ASUE) atxikipenena ere ez da exijitzekoa den pasibo bat, eta 2014ko ekitaldiko langile gastuak 3.574 euro handiagoak dira.

*Gomendatzen dugu aurrekontuz kanpoko zordunen eta hartzekodunen saldoen kontzeptuak eta zenbatekoak aztertzea, haien kontabilizatzearen arloko balizko akatsak atzeman eta zuzentzeko; akats horiek honako hauei dagozkie: bi erregistroetan ageri diren kontusailak, aurrekontu-eragiketak (diruzaintzako kreditua), exijitzekoak ez diren eskubideak eta betebeharrak eta abar.*

VI.8 Diruzaintza

Diruzaintzako-egoerari buruz aipatzen denaren arabera, 2014ko abenduaren 31n 144.679 euroko amaierako kontabilitate-izakina zegoen; horietatik, 92.715 euro nagusiki banku-abalei zegozkien, jasotako fidantzen kontzeptuan, eta "Formalizazioa" kontuaren saldo gisa ageri dira.

Banku-berdinkatzeak: kontabilitate-saldoen eta banku-laburpenen araberako saldoen arteko berdinkatzeek ez dituzte zehazten bi saldo horien arteko aldea azaltzen duten kontusail zehatzak. Azaldu gabeko aldea 3.889 eurokoa da (saldo handiagoa, banku-laburpenen arabera).

Kutxako saldoa: 2013ko eta 2014ko abenduaren 31n kutxan 585 euroko kontabilitate-saldoa ageri den arren, bi data horietako efektiboa deuseza da.

*Gomendatzen dugu funts likidoei ez dagozkien saldoak identifikatzea, bai eta kontabilitate-saldoen eta banku-saldoen eta kutxako efektiboaren arteko berdinkatze-kontusailak ere, eta behar diren zuzenketak egitea.*

VI.9 Itxitako aurrekontuak

2013ko eta aurreko urteetako gastuak, 2014ko abenduaren 31n ordaintzeko daudenak, 120.466 eurokoak dira. 2014an aldaketa batzuk erregistratu dira, zorra baliogabetzeen bidez gutxitzen dutenak: 5.443 eurokoak dira aldaketa horiek.

Hona ordaintzeko dauden gastuak, jatorri urtearen arabera:

|  |  |
| --- | --- |
| Urtea | Eurotan |
| 2008 | 22.693 |
| 2009 | 1.557 |
| 2010 | 10.496 |
| 2011 | 39.441 |
| 2012 | 14.939 |
| 2013 | 31.340 |
| Guztira | 120.466 |

Ez dira bereizi Espainiako Gobernuak otsailaren 24ko 4/2012 Errege Lege Dekretua dela-eta ordaindutako zenbatekoak –arau horrek toki-administrazioko entitateen hornitzaileei ordaintzeko finantzaketa-mekanismo bat ezartzeko informazio-betebeharrak eta beharrezko prozedurak ezartzen ditu–: 41.300 euro egiten dute eta Espainiako Gobernuarekiko zor gisa aurkeztu behar dira.

Hona xehetasun batzuk, saldo-kontzeptuen arabera emanak:

|  |  |
| --- | --- |
| Deskribapena / Kontusaila | Kopurua |
| NAVAMEDIOS - IOGENIO defiende Los Arcos 2012 | 2.832 |
| Vianako Udala-Sierra Leonarako traktorerako ekarpena, 2010 | 6.000 |
| SGAE, 2013ko herriko jaiak | 1.654 |
| HARUTE - Ikastetxearen garbiketa orokorra, 2008ko ikasturtearen hasierakoa | 8.383 |
| ANIMSA 646. faktura, espedienteen kudeaketakoa, 2008 | 7.660 |
| Elkarte eta kolektiboentzako diru-laguntzak, 2008 | 1.480 |
| Elkarte eta kolektiboentzako diru-laguntzak, 2010 | 1.900 |
| Antso Handia kalean lurzatia erostea, 2008 | 5.170 |
| 2013ko jaietako gastuak (Miguelenak) | 3.484 |
| Jurramendiko Mankomunitatea | 2.253 |
| **Honaino, guztira** | **40.817** |
| Espainiako Gobernua; FPP funtseko hartzekodunentzako ordainketak. | 41.300 |
| Alkatetzaren ordainsariak (exijitu gabekoak) | 18.045 |
| 2015ean egindako ordainketak | 17.106 |
| Bestelako saldoak | 3.199 |
| Guztira | 120.467 |

2013ko eta aurreko ekitaldietako diru-sarrerak, 2014ko abenduaren 31n kobratzeko daudenak, 151.929 eurokoak dira; horietatik, 27.328 euro 2013ko diru-sarrerei dagozkie. 2014an,, 55.671 euro kobratu dira 2013ko diru-sarrera gisa, eta soilik 1.501 euro aurreko ekitaldietako diru-sarreretatik.

Hona hemen kontzeptuen araberako laburpena:

|  |  |
| --- | --- |
|  | Eurotan |
| Zirkulazioaren gaineko zerga | 31.299 |
| JEZ | 25.765 |
| Hiri-lurren kontribuzioa | 24.612 |
| Odron ibaiaren tartea lehengoratzeko diru-laguntza | 13.824 |
| Jubilatuen tabernako gastuen itzulketa | 10.727 |
| Hiltegiko gastuen itzulketa | 5.719 |
| Beste diru-laguntza batzuk | 5.477 |
| Hiltegiaren alokairua | 5.440 |
| Toki ogasunen funtsa | 4.598 |
| Herri-lurretako belarrak eta artegiak | 4.582 |
| Plusbalioak | 2.848 |
| Turismoa zabaltzeko diru-laguntza | 2.831 |
| Bestelako diru-sarrerak | 2.740 |
| Mankomunitaterako diru-laguntza, 2009 | 2.123 |
| Jubilatuen tabernaren esleipena | 2.045 |
| Igerilekuetako tabernaren esleipena | 1.800 |
| Landa-lurren kontribuzioa | 1.520 |
| Arterako eta kulturarako diru-laguntza | 1.481 |
| Irekitze-lizentzia | 820 |
| EIOZ | 441 |
| Lurraren eta hegalaren okupazioa, eta telefonia | 432 |
| Salmenta ibiltaria, postuak | 235 |
| Kontsumitzaile eta erabiltzaileen defentsarako diru-laguntza | 176 |
| Hirigintzaren arloko izapidetzeak | 150 |
| Landa-finken salmenta | 134 |
| Bide publikoaren okupazioa | 108 |
| Guztira | 151.929 |

Hona urte bakoitzean jatorriaren arabera kobratzeko dauden saldoen laburpena

|  |  |
| --- | --- |
| Jatorri urtea | Eurotan |
| 2003 | 4.333 |
| 2004 | 7.789 |
| 2005 | 2.728 |
| 2006 | 2.287 |
| 2007 | 4.133 |
| 2008 | 9.642 |
| 2009 | 18.202 |
| 2010 | 16.009 |
| 2011 | 25.810 |
| 2012 | 33.669 |
| 2013 | 27.328 |
| Guztira | 151.929 |

Zorren kudeaketarako, likidaziorako eta diru-bilketarako zerbitzua Geserlocalek kudeatzen du, nahiz eta aurreko ekitaldietatik kopuru handiak dauden kobratzeko.

*Gomendatzen dugu itxitako ekitaldietatik heldutako kobratzeko eta ordaintzeko dauden kontzeptu eta zenbatekoen azterketa bat egitea, kobratzeko eskubideekin edo ordaintzeko betebeharrekin bat ez datozen kontusailak identifikatzeko, bai eta egoki islatzea saldo horiek zein zordunekikoak edo hartzekodunekikoak diren.*

VI.10 Udalaren egoeraren balantzea eta emaitzen kontua

Ibilgetua, 2014ko abenduaren 31n, 8.048.843 euroan dago baloratuta. Printzipioz epe luzeko inbertsio errealen eta aktiboen altekin eta bajekin gaurkotu beharko litzateke.

Ez dago ondasunen inbentario gaurkoturik; horrek muga bat dakarkio fiskalizazio-lanaren norainokoari, bai ibilgetuari dagokionez, bai funts berekiei dagokienez ere, 2014ko eta 2013ko abenduaren 31n.

Ez dago jasota zein den kapitaleko diru-sarrerengatiko saldoa. Kontusail hori ez da gaurkotzen aitortutako kapitaleko transferentziekin (500.523 euro 2014an).

2014ko abenduaren 31ko balantzean, 7.379 ageri dira diru-bilketa zaileko eskubide gisa; 2014ko ekitaldiko diruzaintza-gerakinean, berriz, 138.266 euro ageri dira (109.046 euro 2013ko abenduaren 31n), zeinak heldu baitira 2013ko ekitaldiko saldoei ehuneko 50a eta aurreko urteetakoei ehuneko 100a aplikatzetik.

Diruzaintzako saldoak bat datoz diruzaintzaren egoeraren saldoekin, biek ala biek "Formalizazioa" kontuaren 92.715 euroko saldoa hartzen duten arren; kontu horretan, funts likidoen mugimendurik ez dakarten eragiketak erregistratu dira (abalak eta abar).

Balantzean ez da jasotzen finantza-zorra (zor bizia), zeina 886.118 eurokoa baita 2014ko abenduaren 31n (948.550 euro 2013ko abenduaren 31n).

Epe luzeko zorren 2014ko abenduaren 31ko saldoa 1.096 euroan desberdina da honako hauen baturatik: ekitaldi korronteko zorren saldoak, itxitako ekitaldietako zorren saldoak eta 2014ko ekitaldiko diruzaintza-gerakinaren aurrekontuz kanpoko gastuak. Aldea industrialdearen kontserbazio-entitatearen gastu galeraren saldoarekin bat dator, zeina aurrekontuz kanpoko hartzekodunen kontua baita. Ibilgetua eta kapitaleko diru-laguntzak.

Banku-zorrekin lotutako eragiketak eta kapital-transferentzietakoak ondare-kontuaren aldaketa gisa kontabilizatzen dira; haren 2014ko mugimenduak ezin izan ditugu identifikatu gure azterketan.

Emaitzen kontuan islatutako diru-sarrerak eta gastuak egoki berdinkatu dira aurrekontuko likidaziokoekin.

*Gomendatzen dugu egoeraren balantzearen kontusailetako kontabilitate-saldoak berrikusi eta, kasua bada, erregularizatzea.*

VI.11. Gorabeherak

Udaleko idazkariak informatu du honako hau dela 2014ko abenduaren 31n irekita dagoen prozedura judizial bakarra:

128/2012 betearazpen prozedura, Iruñeko administrazioarekiko auzien 3. epaitegiak izapidetua (39/2009 errekurtso administratiboa, prozedura arruntekoa).

Demandatuak: Los Arcosko Zirkuituaren Konpentsazio Batzarra.

Epai judizialak eskatuta, Los Arcosko Udalak –Los Arcosko Abiadura Zirkuituaren Konpentsazio Batzarreko kidea da– administrazio jardule moduan, agentzia exekutiboari eskatu zion premiamenduzko espediente bat ireki zezan sozietate baten aurka, zertarako-eta merkataritza-sozietate horrek ordain dezan Konpentsazio Batzarrarekiko daukan zorra (162.974 euro, printzipala eta errekarguak batzetik heldu direnak).

Gaur arte, 3.120 euro kobratu dira, kreditu bat bahitu ondoren, eta Konpentsazio Batzarrari eskualdatu zaizkio.

Hau da, Udalak bitartekari bat balitz bezala jarduten du, eta bahitzen duena Konpentsazio Batzarrari eskualdatzen dio.

VI.12 Hirigintza

Los Arcosko udal plana

Lurraldearen Antolamendu eta Hirigintzari buruzko abenduaren 20ko 35/2002 Foru Legeak hiru urteko epea finkatzen zuen, 2006ko apirilera artekoa, indarreko plangintzak homologatu eta egokitzeko.

Ingurumen, Lurraldearen Antolamendu eta Etxebizitza kontseilariaren 2006ko uztailaren 20ko 252 Foru Aginduaren bitartez, behin betiko onespena eman zitzaion Los Arcosko udal planari, eta eskatu zen plan horren testu bategina aurkezteko. Testu hori 2006ko abuztuaren 25ean eman zitzaion kontseilaritzari. Gero, irailaren 14ko 1453/2006 Ebazpenaren bitartez, udal planaren behin betiko onespena NAOn argitaratzea xedatu zen.

Udal plan hori indarrean dago 2014ko abenduaren 31n.

Gero, udal planean zenbait aldaketa egin dira. Horietatik azkena 42. artikuluko 10. idatz-zatiaren aldaketa xehearen espedientearen hasierako onespena izan da. Los Arcosko udal planeko hirigintza arauetako lurzoru ez-urbanizagarrietako eraikin motei eta abeltzaintza intentsiboko instalazioei buruzko baldintza partikularrei buruzkoa da eta 2015eko ekainaren 18ko 117 NAOn argitaratu da. Aldaketa horri 2015eko iraileko osoko bilkuran eman zitzaion behin betiko onespena, eta NAOn argitaratzeko zain dago.

Los Arcosko udal plan orokorrak honako dokumentazio hau dauka: oroitidazkia, hirigintza-arauak eta eranskina, ordenantzak, katalogoa, izapidetze prozesuko parte-hartze publikoa eta erakunde publikoen txostenak, behin-behineko onespenaren erabakia eta lurraldearen informazio-planoak eta hirigintza-antolamendukoak.

Hirigintza hitzarmenak

Osoko bilkuraren akten 2014ko ekitaldiko azterketan ez da ikusi Udalak inongo hirigintza-hitzarmenik onetsi duenik.

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2016ko martxoaren 1ean

Lehendakaria, Helio Robleda Cabezas

Behin-behineko txostenari aurkeztutako alegazioak

Honako honen bitartez, Kontuen Ganberak igorritako Los Arcosko Udalaren 2014ko ekitaldiari buruzko behin-behineko fiskalizazio txostena dela eta, Los Arcosko Udalak erakunde horri jakinarazi nahi dizkio, txostenari buruzko gogoeta gisa sar ditzan, nolako neurriak jarri dituen abian aipatutako fiskalizazio-txosteneko auditoria lanen eta bertan emandako gomendioen ondorioz:

- Udaleko langile guztiei idatziz eskatu zaie egoera pertsonalen deklarazio-eredua igor dezaten, PFEZaren atxikipen ehunekoak aplikatzeari begira.

- Geserlocal agentzia exekutiboari eskatu zaio itxitako ekitaldietako kobratzeko daudenei buruzko azterlana eta proposamena egin ditzan, kobratzen ezinezkotzat jotzen diren eskubideen huts egindako kontusailei buruzko proposamena egiteko.

- Katastroaren mantentze-lanetarako Estudio 5 enpresarekiko elkarrizketak hasi dira, balorazio ponentzia berrikusteko lanak hasteko. Udalean eginen den hurrengo osoko bilkurarako proposamen bat badago, Nafarroako Gobernuko Ekonomia eta Ogasun Departamentuko Lurralde Aberastasunaren Zerbitzuari jakinaraztekoa Los Arcosko Udalak balorazio ponentzia berrikusteko lanak hasteko interesa duela.

- 2015eko ekitaldi ekonomikoan eragina duten kontabilitate-aldaketak hasi dira, behar diren alderdi guztietan, Espainiako Gobernuak ordaindutako zenbatekoen saldoak zein zordunekikoak diren jasotzeko, Hornitzaileei ordaintzeari buruzko otsailaren 24ko 4/2012 Errege Lege Dekretua aplikatuz, Espainiako Gobernua hartzekoduna denean.

Los Arcosen, 2016ko otsailaren 26an

Alkate-udalburua

Behin-behineko txostenari aurkeztutako alegazioei Kontuen Ganberak emandako erantzuna

Eskerrak eman nahi dizkiogu Los Arcosko Udalari aurkeztu dizkigun alegazioengatik. Alegazio horiek behin-behineko txostenari eransten zaizkio eta hori behin betikotzat hartzen da, egindako fiskalizazioaren azalpena direlako eta ez dutelako edukia aldatzen.

Iruñean, 2016ko martxoaren 1ean

Lehendakaria, Helio Robleda Cabezas